b'\n_START_ARTICLE_\nNicholas II ng Rusya\n_START_PARAGRAPH_\nSi Nicolas II (Nikolai Alexandrovich Romanov; Ruso: \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb9 II, \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb9 \xd0\x90\xd0\xbb\xd0\xb5\xd0\xba\xd1\x81\xd0\xb0\xcc\x81\xd0\xbd\xd0\xb4\xd1\x80\xd0\xbe\xd0\xb2\xd0\xb8\xd1\x87 \xd0\xa0\xd0\xbe\xd0\xbc\xd0\xb0\xcc\x81\xd0\xbd\xd0\xbe\xd0\xb2) (Mayo 18 [Lumang Estilo Mayo 6] 1868 \xe2\x80\x93 17 Hulyo 1918) ay ang huling Emperador ng Rusya, Gran Duke ng Finland, at ang umaangkin sa titulong Hari ng Poland. Siya ang taong nagpamomobilisa ng sandatahang-lakas ng Rusya at Pransiya noong 1 Agosto 1914._NEWLINE_Pinakasalan niya ang kababatang anak ni Gran Duke Louis IV ng Hesse at Prinsesa Alice ng United Kingdom na si Alix ng Hesse at Rhine noong 26 Nobyembre 1894, kaarawan ng Ina niya na si Maria Feodorovna, ginanap Ito sa Winter Palace ng St. Petersburg._NEWLINE_Nagkaroon sila ng limang anak; apat na babae at Isang lalaki na si Tsesarevich/Tsarevich Alexei Nikolaevich, ang tagapagmana ng trono ng Rusya. Ang kanilang pinakamatanda sa lahat ng kanilang anak, si Gran Duchess Olga, ang pangalawa, si Gran Duchess Tatiana, pangatlo, si Gran Duchess Maria, at ang pang apat, ang kanilang sikat na anak, ang makulit sa lahat, si Gran Duchess Anastasia._NEWLINE_Si Nicolas II ay nagbitiw sa trono sa taong Pebrero ng 1917 dahil sa Himagsikang Ruso. Siya, at ang kanyang pamilya ay binaril sa lungsod ng Yekaterinburg ng mga Bolshevik noong 17 Hulyo 1918.'